
МАРКЕТИНГОВА И КОМУНИКАЦИОННА СТРАТЕГИЯ
ЗА РАЗВИТИЕ НА ТУРИЗМА В ОБЩИНА ЗЕМЕН

ЗА ПЕРИОДА 2022 – 2030 г.
ПРОЕКТ!!!
ФОНДАЦИЯ „АМСТЕЛС”

2022 г.
 І Въведение 
Маркетинговата стратегия е утвърден инструмент на икономическото развитие, спомагащ постигането на устойчиво развитие и създаващ предпоставки за поставяне на дългосрочни цели и перспективи. Тя става все по-актуален инструмент във връзка с решаване на последиците върху туризма от Covid вълната, променила картинта на туризма в България, както и последиците, следствие от войната в Украйна.
Маркетинговата стратегия е базирана на проведени проучвания, анализи , срещи за обмен на информация, и маркетинг на дестинациите. Основната цел на стратегията е да допринесе за обединяване на усилията на публичния и частния сектор в региона за развитие на интегриран селски туризъм като стратегически отрасъл в Община Земен. Стратегията дефинира конкретни маркетингови дейности на общинската администрация, както и мерки за стимулиране на маркетингови дейности на частния и неправителствения сектор. Тя обхваща периода 2022-2030 г. и се основава на следните принципи :
· Реализъм – в нея са формулирани реалистични цели, съобразени с потенциала за развитие на туризъм в община Земен, както и с тенденциите за развитие на туризъм на национално и регионално ниво, ниво на подготовка на кадрите, финансова обезпеченост и др.;
· Устойчивост – в нея се съдържат конкретни дейности, мероприятия  и задачи, които ще имат дългосрочен ефект върху изпълнението на формулираните цели ;
· Приемственост – стратегията ще отрази наличните планови документи на община Земен, както и регионални такива. Маркетинговата стратегия e в унисон с наличните национални стратегически документи за развитие на туризъм.

· Партньорство – изпълнението на стратегическия документ ще бъде възможно само ако има добронамерено партньорство между местните и регионални и държавни власти, бизнеса и неправителствения сектор.

Разработването на маркетингова стратегия е утвърден метод за постигане на устойчивост, планиране и залагане на дългосрочни цели и перспективи за промотиране на туристическата дестинация – община Земен. Маркетинговата стратегията формулира краткосрочни, средносрочни и дългосрочни местни политики за развитие на туризма; набелязва конкретни мерки за постигане на приоритетите; предлага работещи механизми за постигане на ефективно партньорство и диалог между държавните и общински власти и неправителствените организации; идентифицира подходящи форми за промотиране на  туризма в община Земен . Стратегията определя и заинтересованите страни както следва :
Целеви групи:

· Общинска администрация Земен ;

· Представители на бизнеса - туристически и транспортни фирми, частния бизнес на територията на общината;

· Неправителствени организации ;
· Потенциални туристи;
Основната цел и задачи на стратегията е създаване на условия за вземане на  позиция, с помощта на трайни възприемания и съществени за него конкурентни предимства  в основните пазарни сегменти, в които общината може да се реализира в сферата на туризма. 
В тази си определеност маркетинговата стратегията може да бъде разглеждана като план, като замисъл, като стил на управление, позиция и перспектива. В зависимост от това тя може да се проявява в различни форми:
•   Стратегията като план означава съзнателно и целенасочено разработен  курс за действие, съобразен с конкурентната пазарна ситуация. Маркетинговата стратегия представя като всестранен, пълен и интересен план за постигане на нейните цели. 
•   Стратегията като замисъл (намерение) за действие може да се разглежда като специфично действие за постигане на определени резултати. В нея са заложени редица иновативни насоки за осъществяване на  Визията, целите и задачите й.
•  Стратегията като стил на поведение определя начина и характера на действие на ръководството на община Земен. Настоящата стратегия може да се определи като офанзивна поради засилената конкуренция на туристическия пазар и  е насочена към постигане на нови предимства и разширяване на пазарните позиции. 

• Стратегията като перспектива за развитие определя политиката на Общината във връзка с нейното развитие в краткосрочен, средносрочен и дългосрочен аспект.

Настоящата маркетингова стратегия съдържа три основни елемента – диагноза, оценка и прогноза. В този смисъм стратегията съдържа и три основни части – ситуационен анализ, SWOT анализ и стратегическа част. Първоначално е направена оценка на съществуващия туристически потенциал на територията на община Земен на базата на който е извършен и SWOT анализа. Важен акцент в аналитичната част е свързан с анализа на туристическия пазар, потенциала и резервите, които той предполага. Чрез анализа на туристическите потоци могат да бъдат изучени потенциалните потребители на туристическите услуги, които се предлагат в дадената туристическа локализация, а като се отчита целта на туристическите посещения - откъде се генерират туристическите потоци, а също и достъпността и привлекателността на туристическата локализация, може да се дефинират и стратегическите сегменти на туристическия пазар и да се определи неговия капацитет. На тази основа е определен обхватът на туристическите продукти и услуги за всяка стратегически важна туристическа локализация. На основата на тези аналитично-оценъчни процедури по-нататък е разработена Маркетингова Стратегия за развитие на туризма и планът за действие към нея.
През последните години туристическия пазар в България и в Европа е доста динамичен и непредсказуем на фона на породилата се финансово-икономическа криза и променениете туристопотоци следствие на Covid кризата и войната в Украйна. Туристическият пазар се подчинява на действието на икономическите закони на стоковото производство и стоковото обръщение и представлява сфера на реализация на услуги, задоволяващи обществената потребност от туризъм, и получава на тази основа относителна самостоятелност. Той е и съвкупност от икономически отношения и механизми, свързана с участниците, мястото, времето, условията и обхвата на тази реализация.
Маркетинговите усилия обхващат следните дейности: 

-Създаване на продукт, отговарящ на специфичните потребности и характеристики на клиентите, формиращи целия пазар;

-Разработване на цени, които съответстват на платежните възможности и на бюджета на разходите на същите тези клиенти;

-Достъпност и условия за ползване на продукта, които също са пригодени към изискванията на диференцираните клиенти;

-Обвързване на рекламните съобщения, на каналите и средствата за тяхното разпространение с традициите и културата на избраните клиенти.

В повечето случаи при избор на целеви пазар се взимат предвид и допълнителни критерии за сегментиране, като:
-оценките, вкусовете и предпочитанията на клиентите;

личностните характеристики на потребителя;

-създадени връзки между клиенти и посредници, осигуряващи продажбите;

-начинът на регистриране на цените и на рекламата;

-начинът на възприемане на продукта според търговската марка, с която се лансира на пазара или заради неговите собствени качества и достойнства.


Европейската туристическа индустрия явно все повече се възстановява от пандемията от Covid-19, като резултатите за 2022 г. се доближават значително до тези от 2019 г., показват последните данни на Евростат.

В сравнение с първото полугодие на 2019 г., преди пандемията да удари Европейския съюз (ЕС), общият брой на нощувките, прекарани в туристически места за настаняване през първата половина на 2022 г., все още е по-малък – 1,01 млрд. през 2022 г. спрямо 1,18 млрд. през 2019 г., но значително по-голям спрямо 2020 (474,7 млн.) и 2021 (406,8 млн.). Това показва спад от 14% през 2022 г. спрямо 2019 г., докато през 2021 и 2020 г. пониженията бяха съответно 66% и 60%.

През първите шест месеца на 2022 г. на годишна база нощувките в туристически места за настаняване са се увеличили със 149 на сто със значителни повишения и през шестте месеца. Април е бил месецът с най-голям ръст – 302% на годишна база (44 млн. нощувки през 2021 г. спрямо 177,6 млн. през 2022 г.). Данните за първото полугодие на 2022 г. показват още, че международният туризъм се възстановява значително: 432,9 млн. нощувки са били на международни туристи през този период, което е със 154% повече спрямо същия период на 2020 г. (170 млн.) и с 401% повече спрямо 2021 г. (86,4 млн.). В сравнение с първите шест месеца на 2019 г. все още се наблюдава спад от 22%, но възстановяването явно вече напредва.

От гледна точка на местните пътувания данните показват, че те са намалели със 7% през първото полугодие на 2022 г. спрямо същия период на 2019 г.

Подобно на месеците по време на пандемията през първото полугодие на 2022 г. местният компонент продължава да измества международните пътувания, макар че (в съответствие с нормалния сезон модел, който се натрупва до летния сезон) и двата показателя регистрират ръстове: от 56,7 млн. нощувки от местни туристи през януари до 152,4 млн. през юни и от 32,7 млн. нощувки от чужди туристи през януари до 137,2 млн. през юни. Общо 579,1 млн. нощувки са били направени от местни туристи през първото полугодие на 2022 г., формирайки 57% от всички през този период. Този дял е бил 53% през същия период на 2019 г., нараствайки до 64% през 2020 г. и 79% през 2021 г., което отразява фокуса върху местния туризъм по време на пандемията и възстановяването на международния през 2022 г.
Тези данни показват сегментите на туристическия пазар, към които трябва да бъде насочена Маркетинговата стратегия на община Земен. Характерни за българския туризъм остават сезонните и териториални диспропорции. Териториалната концентрация е силно изразена - 80% от леглата и 82 % от реализираните нощувки (94 % от реализираните от чужденци нощувки) са съсредоточени в 6 области, както и 84 % от приходите от настаняване. 
За да бъде една територия определена като дестинация, то е необходимо да са на лице наличие на места за настаняване, хранене, развлечения и развита транспортна система, наличие на забележителности, които привличат туристите и наличие на информационни системи.

Първа група. 

Дестинацията е съвкупност от туристически ресурси, които подбуждат човек да пътешества и задоволяват неговите туристически потребности;

Втора група.

Дестинацията представлява културна ценност: посетителите приемат дестинацията за привлекателна и заслужаваща парите и времето, отделени за нея и за да го изпитат това, туристите физически трябва да присъстват в дестинацията;

Трета група.

Дестинацията е неразделима–туристическият продукт се използва, там, където се произвежда и туристите трябва да присъстват в дестинацията, за да използват продукта, който им се продава. Най–важният им проблем е сезонността за дестинациите, защото това намалява доходността им и ги прави неефективни от гледна точка използването на основните им средства. Сезонността в българския туризъм, според Василева (2012) се проявява, чрез силно неравномерно разпределение през годината. Тази неравномерност се отразява негативно върху функционирането на туристическия бранш, което води до понижаване на печалбите, ефективността и рентабилността на туристическите обекти. Поради това, сезонността се смята за един от най–съществените проблеми за туристическото предлагане.

В региона на Краище развитието на туризма все още не е на необходимото ниво, но потенциала, който притежава – туристически локализации, защитени територии, обекти от “100-те национални туристически обекта”, резервати на културно-историческото наследство, паметници на културата с национално значение, културни прояви, балнеология,  природните и културно-исторически дадености като цяло са добра база за икономически успешно и устойчиво развитие на всякакви форми на туризъм. В резултат на това през последните години се забелязва увеличение на частните инвестиции в хотелиерството. Инвестициите са насочени в ремонт, реконструкция и модернизация на съществуващата база и ново строителство. Специфичните природни ресурси на района на община Земен създават благоприятни условия за развитието на интегриран туризъм. 
В Община Земен съществуват подходящи условия и предпоставки за развитие на отдих и туризъм. Чистият въздух в общината, културно-историческите и природни забележителности, манастирите и красивото Земенско дефиле по поречието на р. Струма, както и Дивлянският район, създават добри условия за развитие на туризма. Изградените музейни сбирки в селата Димля, Елов дол и Габров дол, изградените екопътеки и кътове за туризъм са добри предпоставки за развитие на интегриран туризъм.  Земен е признат за курортен район от местно значение, а може и трябва да се развие и като национален туристически център. Съществуват предпоставки за развитието на ловен туризъм и риболов. Земляческите събори са начин за раздвижване на селските райони и на базата на емоционални и патриотични чувства, които влияят положително за развитие на селския туризъм. В населението няма все още нагласа за предоставяне на семейна база за туристически цели. Основният туристопоток в община Земен се състои от български граждани, които се възползват от представената им възможност за краткотраен отдих. Те условно могат да се поделят на две групи – организирани и неорганизирани туристи. Организираните туристи престояват еднодневно в рамките на общината, независимо от това дали са от региона или са организирани на национално ниво от различни туроператори или туристически агенции. Неорганизираните туристи пребивават средно между два и три дни в рамките на така наречения „дълъг уикенд”. 
С въвеждането на маркетингова стратегия ще бъде възможно определянето на механизми за ефективно взаимодействие между бизнеса и местната власт, подобряване на качеството на туристическите продукти и услуги, както и въвеждане на нови такива.

Като цяло Маркетингът (в частност маркетинговата стратегия) се разбира като метод за дългосрочно планиране на серия от последователни дейности, с различна времева продължителност, свързани с производство на определена продукция/услуга, с цел- оказване на определено влияние върху потребителя, като засили максимално неговото потребление при оптимална цена, в резултат на което се постигат дългосрочни печалби.
Изборът на целеви пазар е една много важна стратегическа дейност, с която се определят възможните начини, чрез които да се насочи вниманието на туристите към предлаганата услуга или продукт. В тази насока маркетинговата стратегия осъществява следните дейности:

1.Създаване на продукт или услуга, отговарящ на специфичните пазарни нужди за община Земен;

2.Достъпност и подходящи условия за ползване на определен продукт или услуга;

3.Разработване на адекватни продукти за реклама и

разпространение на информация.
ІІ . Ситуационен анализ 
1. Дефицит на информация

Районът на община Земен е доста подробно изследван по отношение на природната среда, дължащо се на локализирането на научния стационар на катедрата по Ландшафтна екология към Геолого-географския факултет на Софийския университет  в гр. Земен и на дейността на Горското стопанство – гр. Земен. Не може да се каже обаче същото за множеството от културните обекти, за които информация се черпи от исторически извори и/или от различни описания.  С изключение на Земенския манастир, за останалите археологически и исторически обекти, някои от които включени в регистъра на паметниците на културата с национално значение, липсват задълбочени научни изследвания и публикации. Част от тези обекти като Жаблянски, Пещерски и Врабчански манастир са реновирани и се подържат добре,  но останалите обекти не се стопанисват и са подложени на рушителното въздействие на природните сили и на иманярите. Подобно е положението и с пещерите в региона. Регистрирани са 15 пещери на територията на  общината, но нито една от тях не е проучвана от спелеолози. Единствената достъпна информация за региона е краеведската литература. Въпреки своите недостатъци тази литература се оказа ценен навигатор при локализирането на множество от обектите, които биха могли да се превърнат в туристически атракции. И тъй като настоящето проучване има за цел не да изследва тези културни обекти от гледна точка на тяхната научна археологическа и историческа стойност, а да потърси тяхната атрактивност за евентуалните нужди на туристическото развитие, тази литература се използва широко като единствен източник на информация. От особена полза са и наличните информационни ресурси в Регионалния музей на гр. Перник, както и на единици, съхранявани от местното население, които все още не са проучени и дигитализирани.
2. Географско положение 

Община Земен се намират в централната част на Западна България, като  част от Пернишка област. На север общината граничат с общ. Брезник, на североизток с община Ковачевци, на запад и северозапад с община Трекляно а на юг с община Кюстендил. На изток и югоизток с община Радомир. Община Земен отстои от столицата на страната на 70 км., а от областния център  гр. Перник – на  50 км. Близостта до столицата и до областния център освен огромно предимство, има и негативен ефект върху туристическия бизнес, защото предоставя възможност за посещение на забележителностите в дестинацията, без да има потребност от нощувки. Надморската височина в общината варира от 560 до 1400 м. Територията на общината е разположена във физикогеографската област  Краище. Площта на Община Земен е 253,9 кв.км. Според туристическото райониране на България през 2008 г., общините Земен попада в границите на Софийския туристически район и е част от подрайонът Софийска област. Разглежданата територия се явява като по-малка таксономична единица (туристически микрорайон), която може да се обособи като отделна дестинация .

Въпреки близостта до основната генетична област в страната - София, община  Земен е разположена в страни от траекториите на основните туристопотоци, насочени към зимните ни курорти в Югозападна България (Банско, Разлог, Паничище), към СПА-курортите ни Кюстендил и Сапарева баня и към Гърция и Македония. Това би могло да бъде преодоляно чрез предоставяне на специфични туристически продукти с високо качество и чрез обособяването на туристически вериги, т.е. чрез  включване на  туристически обекти от дестинацията в основните маршрути преминаващи в близост до изследваната територия, за което има необходимите условия. Дестинацията се намира на границата на два локуса според Стратегическия план за развитие на културния туризъм в България (2009 г). – Велика София и Големите планини. И в двата локуса се набляга на развитието на културния туризъм с цел намаляване на негативния ефект на сезонността на зимния ски-туризъм и утвърждаването на София като културна столица на България. През територията на Пернишка област преминават транзитно и два от културните коридори на Балканите, според  Международния комитет за паметниците на културата и забележителните места (ИКОМОС) - Западен трансбалкански път и София-Охрид. Това предоставя възможност за включване на туристически забележителности и от общинина Земен, което би оказало благотворно влияние върху развитието на  туризма.
3. Природни туристически ресурси

   Природните туристически ресурси са формирани под въздействието на естествени природни процеси и се подчиняват на природните закони и закономерности. Те включват почти всички компоненти на природната среда, по отделно или в тяхната комплексна цялост и имат предимно рекреативен ефект върху туристите. Познавателни свойства имат някои природни забележителности, напр. водопади, редки растения и животни и др. Природната среда като цяло формира характерния ландшафт на дестинацията, който туристите възприемат цялостно. Те осигуряват по-дългосрочно задържане на туристите в дестинацията, от което съответно се формират някои икономически ползи.

3.1 Релеф
Земенска община попада във физикогеографската област Краище. В геоложко отношение областта представлява блоково – разломна структура, която в началота на палеогена започва своето разломяване. В продължение на милиони години са се формирали планини и котловини, които съставляват съвременния релеф на южно Краище, където попада и територията на община Земен. От структурните форми на релефа значение имат Земенската и Дивлянска котловини и планините Конявска, Земенска и Рудините.
Не особено големите височини и  не особено големите наклони на склоновете на планините ги правят изключително удобни за развитието на пешеходен туризъм, от който могат да се възползват и любители планинари. За усвояването на планините не е необходимо да се изграждат специални  скъпоструващи туристически съоражения (напр. лифтове). Достатъчно би било да се маркират и прекарат  пешеходни туристически пътеки, да се оформят места за отдих (пейки и маси за излет) и да се осигури информация за туристите, чрез информационни табла и карти, включително изготвяне на дигитални карти с GPS координати. По същият начин могат да се обособят маунтбайк трасета  и велоалеи с различна степен на трудност. За разлика от нашите високи планини (Рила, Пирин, Витоша) които във високите си части са необитаеми, краищенските планини могат да включат в маршрутите си различни обекти, както от природно, така и от антропогенно естество, напр. скални светилища, свети извори, оброчища, селски махали съхранили типичната за района селска архитектура. Освен това всички планини са достъпни от много изходни пунктове, тъй като селищата са равномерно разпределени по територията на дестинацията.

 
Широкото разпространение на варовиковата скална основа  е предпоставка за развитието на карстовите релефни форми. Те най-често са представени от карнии полета, които са труднопроходими, а във високите части на планините  и от  понори и въртопи. В района на общините Земен и Ковачевци са регистрирани официално 25 пещери, но нито една от тях не е изследвана в детайли от спелеолози. Най-големите пещери в района са: Ямките (с. Раянци, общ. Земен) с дължина 286 м., Ярещарника (гр. Земен) с дължина 82 м., Мазен камик (с. Горна Врабча, общ. Земен) с дължина 48 м. и с находище на хума, Димова ямка (с. Смиров дол, общ. Земен) с дължина 44 м., Кукулевец (с. Горна Глоговица, общ Земен) - пропастна, с дължина 25 м. и др. Освен официално регистрираните, според местното население интересни пещери са), Радован (с. Пещера, общ. Земен)  и др. От особена важност за развитие на туризма е Земенския пролом, който със своите причудливи скални форми като скални игли, скални пирамиди, ритли и скални мостове се оформя като едно от най-красивите кътчета в България, посещаван ежегодно от хиляди туристи. Безспорно Земенското дефиле е подходящо за развитието на пешеходен  и екотуризъм. За целта е необходимо да се направи екопътека, като  е важно общ. Земен и Кюстендил да разработят съвместен проект. На този етап съществува екопътека само на територията на община Земен, която обхваща само малка част от протежението на Земенския пролом. И в момента се правят полети с парапланер над пролома, но това е достъпно за много малко посетители. Възможно е и да се помисли за локален жп транспорт между Земен и Кюстендил с туристическа цел (специален туристически влак), което би могло да се превърне в интересна атракция и би подобрило връзките между двата града. По този начин туристите посетили общ. Земен биха се възползвали от туристическите услуги и на гр. Кюстендил, предимно СПА и културен туризъм, и обратно. С други думи може да се оформи един секторен клъстер между общините Земен и Кюстендил. Наличието на широко разпространени карстови терени създава условия за допълнително „осушаване” на микроклимата, което пък води до разпространение на субсредиземноморски растителни видове, представляващи допълнителна атракция за туристите в региона.
3.2. Климатични ресурси


Климатът на дадено място играе важна роля за развитие на туризма. Ето защо той се разглежда като един от важните фактори за развитие на туризма и в същото време е един от основните туристически ресурси за всяка дестинация. Климатът оказва влияние чрез проявата на своите елементи и тяхното влияние върху различни туристически дейности. Той определя сезонността на посещенията на туристите в дадена дестинация, което има своите икономически негативи върху туристическия бизнес.


Община Земен е разположена в рамките на умерено-континенталната климатична област. В най-високите части на планините климатичните елементи имат характеристиките на планинската климатична област. Климатът се характеризира със студена зима и негорещо лято. През зимните месеци в котловините и долинните разширения се образуват температурни инверсии, които са причина за екстремните и продължителни застудявания. Пролетта настъпва по-късно, поради по-голямата надморска височина, а есента е по-мека и продължителна. По долината на р. Струма и по-конкретно в Земенския пролом  нахлуват от юг средиземноморски въздушни маси, които значително смекчават континенталните характеристики, особено през зимните месеци.  Поради това Земенският пролом се явява важна природно-географска граница, което е причина за голямото биоразнообразие, а това от своя страна е предпоставка за развитието на екотуризма. Преходните сезони са най-подходящи за пешеходен и велотуризъм, поради умерените си температури и безоблачните  дни. Лятото е най-подходящо за отдих край водните обекти в дестинацията, поради високите си температури и голямата продължителност на деня. 


Средните месечни температури варират от  - 3 ˚С през януари до 18 – 19 ˚ С,през юли,  като най-студения месец е януари , а най топлият – юли . Вегетационният период на растенията започва с трайното повишаване на денонощните температури над 5˚С, което в района се случва през втората половина на април. Юли и август освен с високите си температури се характеризират и с големия брой безоблачни дни. Температурата на въздуха се понижава с увеличаването на надморската височина. Това обуславя проявлението на височинната зоналност, което е предпоставка за формирането на височинни пояси на растителните съобщества. С по-високи температури се отличават планинските склонове с южна експозиция, което е причина за обезлесеността им, поради недостига на влага.


Годишното разпределение на валежите се отличава с максимум през май-юни, а минимумът е през август-септемри. Преходният характер на климата се доказва и с проявлението на вторичен максимум  през ноември и вторичен минимум през февруари-март. Средногодишната сума на валежите  е около 550 мм/год. 
Валежите от дъжд  биват два вида – обложни, които са с умерена интензивност и по-голяма продължителност и оказват негативно влияние върху туризма, най-вече с причиненото трайно влошаване на времето; и поройни, които са много интензивни, но краткотрайни, често придружени с градушки и гръмотевици,  проявяват се главно през лятото,  а негативното им въздействие върху туризма се дължи на тяхната стихийност и в някои случаи внезапност.


Валежите от сняг са характерни за периода от октомври до април, но първата снежна покривка се формира около 5 декември, а окончателното и стопяване става около 22 март. Снежната покривка в района има неустойчив характер, като неколкократно се стопява. Устойчива снежна покривка се задържа в рамките на 30 – 35, дни между  30 декември и 20 февруари, а средната й дебелина е около 20 см. Характеристиките на снежната покривка подсказват, че няма условия за развитие на интензивен скитуризъм. Все пак наличието макар и на тънка и нетрайна снежна покривка, е едно сезонно разнообразие и при всички случаи предпоставка за забавление.



Негативно въздействие върху туризма има  проявата на мъгли. Те са най-характерни за преходните сезони и зимата и затрудняват придвижването на хората, както пеша, така и с превозно средство. С отрицателно въздействие са и поледиците, които се проявяват през зимното полугодие.


Според В. Николов и М. Йорданова (2002 г.) общата оценка на климата в областта Краище, е че той е сравнително по-благоприятен за нуждите на отдиха и туризма, отколкото например климата на Стара планина. Климатичните особености на дестинацията позволяват практикуването на различни туристически дейности през всички сезони на годината, което е предпоставка за формирането на разнообразен туристически продукт. 

3.3. Хидроложки ресурси


Водните ресурси имат особено значение за развитието на туризма. В световен мащаб по-голямата част от туристопотоците са отправени към различни водни басейни. Водните площи и прилежащите им територии предоставят разнообразни възможности за рекреация и спорт. От друга страна водната обезпеченост на дадена територия с питейна вода има пряко отношение към развитието на туризма, във връзка с повишената й консумация от страна на туристите по време на почивката им.


Хидроложките ресурси в община Земен са представени от карстови извори, реки, изкуствени водоеми и водопади. На територията на дестинацията няма находища на термоминерални извори. В землището на с. Г. Глоговица (общ. Земен) съществува извор Железна вода, който е с повишено съдържание на железни съединения, подобно на прочутия извор с подобни характеристики в гр. Брезник. Според местното население този извор има лечебни свойства. Широкото разпространение на карстовите терени е предпоставка за наличието на множество карстови извори. В момента те са единствения водоизточник на питейна вода в разглежданата територия, поради което голяма част от тях са каптирани. В целият регион се усеща остър недостиг на питейна вода, особено през летните месеци. Основен недостатък на карстовата вода е нейната твърдост, която се дължи на количеството разтворен СаСОз в нея.


В миналото изворните води са били сакрализирани и издигнати в култ. В района на Земенска община има много „свещени“ извори, край които се извършват някои ритуали.  Главна отводнителна артерия на региона е р. Струма. В миналото нейното име е било Стримон, а древните траки я обожествявали. Съществуват предположения, че в древността тя е била достъпна за малки плавателни съдове, с които се доставяли различни стоки от Беломорието. Струма приема по-големите си притоци Треклянска и Блатешнишка. Техни по-малки притоци,  някои от които пресъхват през лятото, са Дивлянска река, Матковица /Папур/, Косматица, Пенкьовска река (Явор), река и множество малки поточета с преобладаващо карстово подхранване. 


Реките в района привличат туристи преди всичко със своето рибно богатство. В по-големите от тях се образуват различни завирявания по естествен път, които се използват за водни бани. За това допринасят и натрупванията на пясък и чакъл по бреговете, на които се правят слънчеви бани. Тъй като реките не са големи и бурни  през летния сезон (с изключение на Струма), те са относително безопасни дори и за деца. Високите пролетни води се използват за практикуването на рафтинг, особено в Земенския пролом.  


Микроязовир „Бабин дол”, гр. Земен е построен, за селскостопанско водоснабдяване.В момента основно се използва за плажуване на  хора от града и околните села и рибовъдство и има преди всичко локално значение.


„Езерото” , намиращо се в близост до входа на гр. Земен и представлява старото речно легло на р. Струма, което се е наложило да бъде преградено при прекарването на жп линията София – Кюстендил в началото на ХХ в. Водите на езерото се подхранват от карстов извор, който  излива водите си в източния край на водоема, както и от хидравличната връзка с р. Струма. Езерото в момента се използва като декор на ресторант „Езерото”.


 На територията на община Земен има и два малки водопада – Пещерски и Врабчански, намиращи се съответно в землищата на селата Пещера и Горна Врабча, общ. Земен. Височината им е малка (около 10 м.), а и през лятото обикновено пресъхват, но биха могли да бъдат включени като опорни точки при изграждането на туристически маршрути.


Както беше споменато и по-горе, с особено голямо значение е водопадът Полска Скакавица в Земенския пролом, който в момента е трудно достъпен, поради липсата на пътеки и табели. Той отстои от гр. Земен на около 12 км., които трябва да бъдат изминати по жп линията, което само по себе си крие рискове за туристите.

3.4. Биогенни туристически ресурси


Биогенните ресурси включват растителната покривка на територията и нейните животински обитатели. Те стоят в основата на развитието на няколко вида туристически дейности – екотуризъм, лов и риболов, фотосафари, орнитоложки туризъм и др. Флората и фауната  са част от общия пейзаж на дестинацията, от които се формират най-важните впечатления на туристите при тяхното посещение. В техните представи за екологично чист регион се възприема територия с много зеленина и чист въздух, девствени гори, в които тишината се нарушава само от  песента на птиците и могат да се срещнат различни представители на дивия животински свят. Дестинацията на община Земен би задоволила тези очаквания на туристите.
Растителната покривка в региона се характеризира със голямо разнообразие – гори, храсти и тревни пространства. По данни от Горско стопанство – гр. Земен, което стопанисва горския фонд,  горите заемат  около 65% от територията на дестинацията. 

Останалите 35 % представляват земеделски земи (включващи и овощни градини) и ливади и поляни в долините на реките и по склоновете на планините. Поради големия дял пустеещи земи се наблюдават процеси на настъпване на гората, като тя завзема и територии от земеделския фонд. Сравнително високата залесеност на региона има благоприятно влияние върху туристическото развитие, което се проявява чрез естествено пречистване на въздуха, формиране на специфичен микроклимат и значителен рекреативен ефект. Характерно за Краищенските планини е обезлесеността на южните склонове на планините, където на много места са засадени бяло- и черноборови иглолистни гори с цел стопиране на ерозията. По северните склонове, където са разпространени естествените горски съобщества, се срещат различни видове дъб, бук, габър, турска леска, клен, ясен, леска, бряст и др. Тези гори в повечето случаи са издънкови, а на много места, където в миналото горите са унищожени и са се разпространили вторични съобщества от люляк или хвойна, които са привързани към карстовите терени. Край водните обекти се развива типична хигрофитна растителност. Интерес представляват галерийните гори от черна елша (Alnus glutinosa) по долината на р. Треклянска (Фиг.7.) и от върба (Salix alba) по долините на реките Дивлянска, и Светля., а в Земенския пролом разпространението на воден габър (Ostrya carpinifolia). В разглежданият регион в миналото дъбовите гори и дървета са считани за свещени и на много места са се запазили вековни и хилядолетни представители.  С важно значение за туризма е и разпространението на билки и диворастящи плодове и гъби като риган, мащерка, червен и жълт кантарион, подъбиче, бял равнец, лайка, брей, бърдун, иглика и др.; няколко вида диви ягоди (зуници), шипка, глог, дрян; печурки, сърнели, манатарки, булки, рижики, масловки, пачи крак и др. Опасност представляват някои отровни видове гъби и растения, които могат да причинят сериозни отравяния.


Фаунистичното разнообразие също е значително. Долината  на р. Струма е важен миграционен път на прелетните птици известен като Via Aristotelis. В разглеждания регион могат да се наблюдават световно застрашените видове ливаден дърдавец и червеногърба сврачка, а също и полска чучулига, пъдпъдък, червеногръдка, чинка, въртошийка, синигер, славей, сива овесарка, няколко вида калвач, папуняк, кос и много други. От хищните птици се срещат улулица, бухал, сова, соколи и ястреби. В миналото е бил разпространен и орелът, но днес се счита за изчезнал.

Земенският пролом е царството на пеперудите. Той се характеризира с най-голямото видово разнообразие на този род насекоми в цяла Европа. Проломът е изключително важен и за разпространението на няколко застрашени вида костенурки. Краищенските планини са местообитание на няколко вида изчезващи бозайници като вълк, мечка, рис, видра, няколко вида прилепи, сънливци, пор и др. Животинският свят е от решаващо значение за развитието на еко и ловен туризъм. В повечето селища функционират ловни дружинки, провеждат се ловни събори (с. Дивля, Сирищник, Жабляно), устроени са ловни заслони и хижи.  Реките в региона се отличават със своето рибно богатство, представено от пъстърва, мряна, клен, костур, скобар. В яз. Пчелина се срещат червеноперка, костур, шаран, толстолоб, бял амур, каракуда, клен и др. Непосредствена опасност за туристите представлява разпространението на пепелянката, която обитава припечните каменисти склонове на планините

3.5. Защитени територии
Натура 2000 е общоевропейска мрежа, съставена от защитени зони, целяща да осигури дългосрочното оцеляване на най-ценните и застрашени видове и местообитания за Европа в съответствие с основните международни договорености в областта на опазването на околната среда и биологичното разнообразие.
Местата, попадащи в екологичната мрежа, се определят в съответствие с две основни за опазването на околната среда Директиви на Европейския съюз – Директива 92/43/ЕЕС за опазване на природните местообитания и на дивата флора и фауна (наричана накратко Директива за хабитатите) и Директива 2009/147/ЕС за опазване на дивите птици (наричана накратко Директива за птиците). Двете директиви са отразени в българското законодателство чрез Закона за биологичното разнообразие (ЗБР).
Съобразено с естествено-историческите и социално-икономически условия в страната, площта на защитените територии (ЗТ) и защитените зони в рамките на Националната екологична мрежа трябва да представлява най-малко 15% от територията на страната. Темпът на достигане на тази цел е най-силен през последните години след присъединяването на страната към ЕС. Идентифицирани и характеризирани типове представителни за България и Европа местообитания, са обявени като единици от Общоевропейската екологична мрежа Натура 2000.

На територията на Община Земен, съгласно списъка на защитените зони за опазване на природните местообитания и на дивата флора и фауна (Директива 92/43/ЕЕС) попадат следните зони от Натура 2000:

Защитени зони по Директивата за птиците:

• Защитена зона „Ноевци“ с код BG0002089 за опазване на дивите птици;

Защитени зони по Директивата за местообитанията:

• Защитена зона с код BG0001012 „Земен“ за опазване на природните местообитания и на дивата флора и фауна

Природни местообитания - Твърди олиготрофни до мезотрофни води с бентосни формации от Chara; Равнинни или планински реки с растителност от Ranunculion fluitantis и Callitricho-Batrachion; Ендемични оро-средиземноморски съобщества от ниски бодливи храстчета; Субконтинентални пери-панонски храстови съобщества; Храсталаци с Juniperus spp.; Отворени калцифилни или базифилни тревни съобщества от Alysso-Sedion albi.; Полуестествени сухи тревни и храстови съобщества върху варовик (Festuco Brometalia) (*важни местообитания на орхидеи); Източно субсредиземноморски сухи тревни съобщества; Хидрофилни съобщества от високи треви в равнините и в планинския до алпийския пояс; Планински сенокосни ливади; Извори с твърда вода с туфести формации (Cratoneurion); Хазмофитна растителност по варовикови скални склонове; Неблагоустроени пещери; Букови гори от типа Asperulo-Fagetum; Термофилни букови гори (Cephalanthero-Fagion); Дъбово-габърови гори от типа Galio-Carpinetum; Смесин гори от съюза Tilio.
Acerion върху сипеи и стръмни склонове; Рило-Родопски и Старопланински бялборови гори; Панонски гори с Quercus pubescens; Балкано – Панонски Церово - Горунови гори; Мизийски букови гори; Алувиални гори с Alnus glutinosa и Fraxinus excelsior;

Растителни видове - Обикновена пърчовка (H. caprinum); Червено усойниче (E. russicum);

Безгръбначни - E. Quadripunctaria; Алпийска розалия (R. alpina); Алпийска розалия; Бръмбар рогач (L. cervus); Буков сечко (M. funereus); Лигниоптера (L. fumidaria); Лицена (L. dispar); Обикновен сечко (C. cerdo); Осмодерма (O. eremita); Ручеен рак (A. torrentium);

Риби - Балкански щипок (S. aurata); Горчивка (Rh. sericeus); Маришка мряна (B. plebejus); Обикновен щипок (C. taenia);

Земноводни и влечуги - Голям гребенест тритон (T. karelinii); Жълтокоремна бумка (B. variegata); Об. блатна костенурка (E. orbicularis); Шипобедрена костенурка (T. graeca); Шипоопашата костенурка (T. hermanni);

Бозайници, без прилепи – Видра (L. lutra); Вълк (C. lupus); Мечка (U. arctos); Пъстър пор (V. peregusna); Рис (L. lynx).

Прилепи - Голям нощник (M. myotis); Голям подковонос (Rh. ferrumequinum); Дългокрил прилеп (M. schreibersii); Дългопръст нощник (M. capaccinii); Дългоух нощник (M. bechsteinii); Малък подковонос (Rh. hipposideros); Остроух нощник (M. blythii); Средиземноморски подковонос (Rh. blasii); Трицветен нощник (M. emarginatus); Широкоух прилеп (B. barbastellus); Южен подковонос (Rh. euryale);
На територията на община Земен не попадат защитени територии по смисъла на Закона за защитените територии (ЗЗТ).
     4. Антропогенни туристически ресурси
Антропогенните туристически ресурси представляват обекти и явления създадени от човека и в повечето случаи се развиват под въздействието на социални закони. Те имат предимно познавателен ефект върху туристите, на базата на което би следвало да се направи и тяхната оценка за нуждите на туризма. За антропогенните ресурси е от изключителна важност не само тяхното наличие, но и тяхната проученост, тяхната обезпеченост с интересна за туристите информация. От друга страна антропогенните обекти и явления трябва да бъдат експонирани по подходящия начин  и пригодени допълнително за туристически посещения, т.е. в повечето случаи те се нуждаят от допълнителни инвестиции преди да се превърнат в туристически атракции. Характерно за антропогенните ресурси, е че те не се влияят в голяма степен от природно обусловената сезонност, което позволява тяхната туристическа експлоатация целогодишно или през по-голямата част от годината, включително и през сезоните с неблагоприятни характеристики. Съществен недостатък на този вид ресурси е, че не могат да осигурят продължителен престой на туристите в дестинацията, от което следват и икономически негативи. На този етап община Земен разчита основно на културни обекти, което е причина туристите да не се задържат в дестинацията за повече от ден. Това налага усвояването и на природните туристически ресурси. Голямата част от туристическия контингент в дестинацията произхожда от региона, което би трябвало да се разглежда като стимул за усвояването на културните ресурси, защото това би имало изключително емоционално въздействие върху туристите – завръщане към  родовите корени.
4.1 Транспортна достъпност 

Транспортната инфраструктура в Община Земен е обусловена на база на стари пътища, минаващи и свързващи населените места на Общината и местоположението на града спрямо съседните градове и общини. 

Основните участъци, прествляващи интерес за Община Земен са:
Път ІІІ – 623 – Земен – Трекляно – Средорек – Свързва път І–6 с гр. Земен, продължава и свързва Земенска община с Треклянска. В участъка с. Калотинци – с. Раянци пътят е в лошо състояние.

Път ІІІ – 603 – Земен – Перник.  Свързва гр. Земен с Пернишка, Радомирска и Брезнишка община.

Път ІV – 62339 – Земен – Байкал. Свързва Община Земен с Път І-6 – Кюстендил – София.

Път ІV – 63721 – Земен – Пенкьовци – Трън. Свързва Община Земен с Община Трън.

На територията на Общината има четвъртокласна  общинска пътна мрежа с дължина 32 км.
Всички населени места в Община Земен са свързани с пътища на Републиканската пътна мрежа. Основен проблем на Общината и региона си остава състоянието на пътната мрежа (част от улиците не са изградени с необходимия габарит, нарушена настилка, заличена маркировка, неосветени участъци и пр.), което пречи за нормалните връзки между населените места. “БДЖ”ЕАД осъществява пътнически превози по линията Кюстендил-Радомир-Перник-София.

Изводи относно транспорта:

- Системата от пътища в района е добре развита;

- Съществува необходимост от подобрения, реконструкция и ремонт на цялата пътната инфраструктура;

- На места липсва пътна маркировка и указателни табели. Част от указателните табели са само на „кирилица”, което създава трудности пред туристите - чужденци;

- Необходимо е модернизиране на ЖП мрежата. Към момента ж.п. транспортът не е в добро състояние. Необходимо е обновяване и осъвременяване на железопътната мрежа и машинния парк. При така съществуващата техническа характеристика на ж.п. линията, няма възможност за движение на експресен влак Кюстендил - София, а пътуването до София се извършва с бърз влак в рамките на 3 часа, което е едно сериозно неудобство за пътуващите от и за Кюстендил;

- Общественият транспорт до туристическите обекти не е развит. Съществуват редица културно-исторически и природни обекти, до които е практически невъзможно да се достигне с обикновен транспорт, включително и такива обекти, с висока стойност за туризъм, които са реновирани през последните години.
4.2 Население 
Демографските тенденции най-общо могат да бъдат обобщени в следните акценти: намаляване на броя на населението, ниска раждаемост, застаряване и концентрация на населението в големите агломерации, нарушаване на основните структури на населението, задълбочаване на регионалните демографски диспропорции, както и специфичните за страните в преход, по-високи нива на смъртност и интензивна външна миграция.
Динамиката в броя на населението е проследена според преброяванията на населението (от 2011 г.) и според текущата демографска статистика. Данните от текущата демографска статистика показват, че в община Земен към 2020 г. населението наброява 2 403 д. (по данни от НСИ), което съставлява 2% от населението на област Перник, което по данни на НСИ към 2020 г. е 120 426 д. Общината се нарежда на пето място сред шестте общини в областта по численост на населението след Перник, Радомир, Брезник и Трън. Населението на общината съставлява 0,03% от населението на страната и 0,1% от населението на Югозападен район.
През разглеждания период (2011 г. и 2020 г.) населението в община Земен е намаляло от 2 717 д. на 2 403 д. или с 314 д., което представлява 11,1%.

През последните 10 години се наблюдава тенденция за намаляване на броя на населението в община Земен, като тази тенденция е характерна за страната, Югозападен район и област Перник.
 По данни на НСИ за 2020 г. в общината всички села са с население под 500 души, като с над 100 души са селата Пещера (143 д.), Дивля (121 д.) и Жабляно ( 107 д.). С население под 100 души са останалите села Блатешница (87 д.), с. Калотинци (57 д.), с. Мурено (55 д.), с. Габровдол (43 д.), с. Горна Врабча (37 д.), с. Горна Глоговица (34 д.), с. Елов дол (34 д.), с.Враня стена (30 д.), с. Беренде (18 д.), с. Смиров дол (18 д.), с. Одраница (16 д.), с. Долна Врабча (16 д.), с. Раянци (10 д.) и с. Падине (7 д.)
Всички тези процеси са свързани с влошаване качеството на живот в община Земен, което води до засилване на миграционните процеси предимно на млади хора в активна и репродуктивна възраст към други градове на страната или в чужбина, липса на работни места, липса на обекти на социална, здравна и образователна инфраструктура. Това създава и редица пречки за развитие на туризма в общината, поради липсата на качествена работна ръка.
4.3 Икономика
Развитието на община Земен се свързва основно в сферата на индустрията, и по-конкретно леката промишленост. Общината притежава ограничени възможности за развитието на земеделието, но могат да се откроят перспективи за устойчиво развитие на туризма. Условията за развитие на селско стопанство са по-благоприятни за развитие на животновъдството и отглеждането на някои култури. Като сериозна пречка пред развитието на селското стопанство представлява наличието на пресечен релеф и тежките по механичен състав почви са благоприятни за отглеждане на овошки, лозя и картофи, но определено няма условия за развитие на интензивно земеделие. Площта на територията предназначена за нуждите на селското стопанство в общината е 98 906 дка., но определено селското стопанство не би могло да се превърне в основен двигател на икономиката на общината. Земеделската земя е в размер на 98332,405 дка, като стопанисвани от общината земеделски земи са 59503,298 дка.
Горският фонд на община Земен е 980 дка., признати с протоколни решения по чл. 13, ал. 5 от ЗВСГЗГФ. Горското стопанство може да се възприеме като важен ресурс за община Земен, тъй като наличните горски ресурси могат да се използват за дърводобив, развитие на ловен туризъм, отдих и спорт. Горите, които преобладават са с издънков произход и притежават нискокачествена продуктивност. Събирането и обработката на диви плодове, гъби и билки, както и пчеларството притежават скрит потенциал, за които трябва да се предвидят необходими инициативи за осигуряване на адекватни пазари на продукцията. Община Земен може да насочи усилията си към оптимизиране на процеса на управление на поземления си горски фонд чрез обособяването на общинско предприятие за управление и поддържане на общинските гори. Като по този начин създаде практическа възможност за увеличаване на горския фонд чрез залесяване на необработваеми земеделски земи, за което да търси възможности за осигуряване на

средства от европейските фондовете и/или други финансови инструменти за развитие и обогатяване на горския си фонд. За целта през настоящия програмен период общината може да стартира процеси по изготвянето на лесоустройствени проекти за общинските гори, за което може би ще трябва да повиши й административния си капацитет.

Особено важна за социално-икономическото развитие на община Земен, както и за малките общини на територията на страната е ролята на малкия и средния бизнес. Поради което трябва да се търсят възможности за увеличаване на съдействието между отделните субекти, т.е. публичния субект от една страна и от друга - частния субект. В тази връзка община Земен трябва да търси възможности да подпомага различни инициативи на бизнеса, които са свързани със създаването на клъстери и/или местни инициативни групи. Също така общината трябва да търси възможности за стимулиране на междуобщинското сътрудничество, с цел търсене на стратегически инвеститор. В малките общини на територията на страната размерът на заплатите в обществения сектор е по-висок от размера на заплатите в частния сектор. Очерталата се тенденция ще се запази в резултат на невъзможността частният сектор да се преструктурира и да се справи с предизвикателствата свързани с преодоляването на последствията в резултат на пандемията от COVID-19.
Общият брой договори по Европейските програми и фондове за община Земен е 16, чиято стойност на безвъзмездната финансова помощ е в размер на 4 240 151.53 лв., а броят на бенефициенти в община Земен е 8, с обща стойност по договори в размер на 6 199 715.31 лв.

Основни изводи:
- Икономическото развитие на общината по показател произведен БВП на човек от населението е под средното за страната и бележи тенденция на намаление през последната година от анализирания период; 
- Недостатъчен е размерът на инвестициите за обновяване на технологичното оборудване;
- Ниска е степента на диверсификация на производствения сектор;
- Ниска е конкурентоспособността на производствените предприятия;
- Иницииране на различни образователни програми за професионална квалификация на работна сила, за да отговаря на изискванията на съвременната икономика.

- В Община Земен отрасловата среда, т.е. развитието на основните отрасли на икономиката – промишленост, селско стопанство, търговия, туризъм и услуги е недостатъчно развито. 
4.4 Кратък исторически преглед

Територията на Горна Струма е населена още от най-дълбока древност. Според археолозите разселването на човешката популация  от Африка и   п-в Мала Азия на европейския континент е станало по долината на р. Струма. Най-старите находки открити в Пернишка област са датирани от преди 6 000 год.пр.Хр. На територията на общините Земен и Ковачевци няма значими находки от праисторическата епоха, но в някои скални ниши, пещери и край някои извори от местното население  са открити останки от сиво-черна керамика.  В по-късните исторически периоди областта на Горна Струма е населявана от планинските тракийски племена агриани, дентелети, едони и лелеи. За тях пише Тукидит, описвайки похода на одриския цар Ситалк срещу македонците през 429 г. пр. Хр. Преди него Омир възпява митичния цар на едоните Рез (Резос) взел участие в Троянската война. Днес археолозите намират връзка с този тракийски владетел и днешното с. Режанци, Брезнишко. Цялата Пернишка област е осеяна с останки от тракийски светилища, селища, надгробни могили, които не са проучени и са подложени на интензивни иманярски набези. По време на Римската империя в Горна Струма са построени  много римски вили (рустики), пътища (Бански път, т.е. за Пауталия), крепости и бани. Римското присъствие асимилирало местното тракийско население. През този период християнството започнало да навлиза в земите на Горна Струма и странно се смесило с местните езически култове към Дионисий, Стримон, тракийския конник (Херос), нимфи, Бендида, Митра, Асклепий, Хигия и др. От V до VІІ – VІІІ в. започнали варварските нашествия на авари, славяни, хуни и готи, които изцяло сменили коренното население. Въпреки усилията на византийския император Юстиниян І да отблъсне нашествениците, изграждайки система от укрепления и крепости, славянските племена успели трайно да се установят по тези земи. Те изградили нова селищна мрежа, но старите светилища запазили своето значение. Едва през ІХ в. Горна Струма попаднала в пределите на Българското царство по времето на хан Омуртаг. Пернишката крепост се превърнала във средище на българската власт с важно стратегическо значение, владение на боляринът Кракра.  Българите изградили 35 крепости, между които и Землънград, свързани в сложна отбранителна система, наречена Горнострумска. Тя придобила особено важно значение, когато столицата на България се преместила в Охрид при царуването на цар Самуил. Преди това през 865 г. започнала масовата християнизация на населението в България. В края на ІХ и началото на Х в. Византия предприела няколко похода срещу България, но Кракра отстоявал твърдо  подстъпите към Сердика, заедно със своите крепости, между, които и Землънград. По същото време преданията твърдят, че един отшелник се заселил в пещера в Земенското дефиле. Легендата разказва, че това бил св. Иван Рилски, а така се поставило началото на култа към светеца, който се почита и до днес в целия регион. През 1018 г. цяла България попаднала под Византийско владичество. През този период се предполага, че е построен Земенският манастир, в който вероятно се е помещавал Велбъждския епископ.(Г. Ковачев, 2007 г.) През 1189 г. през територията на днешна Пернишка област преминал ІІІ кръстоносен поход и през същата година сръбския жупан Стефан Неманя предприема опустошително нападение, завладявайки и  крепостите на Землънград. Всичко това се е отразило пагубно върху местното население. В опустелите територии се заселили около 80 000 печенеги, за които се предполага, че са  родоначалници  на шопската етнографска общност. По време на Второто българско царство територията на днешна Пернишка област била обект на чести политически промени. Вероятно от тогава датира името Краище, защото било ту българско, ту сръбско, ту гръцко владение. През 1330 г. цар Михаил ІІІ Шишман предприел поход срещу сръбския владетел Стефан Дечански, който нахлул в земите на Краището и превзел няколко български крепости, между които и Землънград. Изходът от последвалата Велбъждска битка била в полза на сърбите, а българският цар бил пленен и убит. По това време велбъждския деспот Деян дарил средства за новото изографисване на църквата в Земенския манастир. Малко по-късно цар Иван Александър по дипломатичен път успял да възвърне изгубените територии и на 1 декември 1347 г. дарил с дарствена грамота Пещерският манастир „Св. Никола Ореховски”. Понастоящем оригиналът на тази грамота се съхранява във Хилендарският манастир в Атон. До падането на Краището под турско робство, а и след това, долината на р. Струма е била важен поклоннически път към  Рилския манастир и Света гора. През 70-те години на ХІV в. е създаден Кюстендилския санджак, част от Османската империя, с което е преустановена българската власт по тези земи. С идването на турците много крепости, манастири и църкви били разрушени. Само войнушките и дервенджийските селища получили привилегии и някои успели да съхранят култовите си сгради. Нови средищни центрове станали Радомир и Сиришник като центрове на нахии. През 1737 г. населението  в Трънско, Брезнишко, Кюстендилско се  разбунтувало. Размириците били потушени от турските власти със жестокости и насилие. Много българи напуснали домовете си. Оказало се, че не останало кой да издържа местните спахии и Високата порта издала амнистия, призовавайки раята да се завърне по домовете си. Много българи го сторили, но имотите им вече били заграбени от местни турски дерибеи. В края на ХVІІІ в. в района се развихрили кърджалиите Кара Фейзи, Али бей и Биляр ага. В епохата на Възраждането краищенци построяват множество църкви и манастири, създават училищна мрежа, развиват занаятите (особено  дюлгерството) и се включват в освободителното движение. Преданията твърдят, че Васил Левски е посетил региона и е основал Косачкия революционен комитет. Според повечето историци  изследвали региона, обаче не съществуват данни за това, а Г. Ковачев (2007 г.) дори подлага на съмнение изобщо провеждането на каквато и да било революционна дейност. Важни исторически личности от този период са Архимандрит Зиновий , Цветко Полянски, поп Аврекий Стоянов, майстор Миленко Велев и др. През 1891 г започнал промишленият добив на кафяви въглища в малкото село Перник, което по-късно ще прерасне във важен индустриален център и ще погълне голяма част от населението на цяло Краище.  След Освобождението следват поредицата от балкански войни, в които вземат участие много краищенци, за което свидетелстват множеството войнишки паметници в почти всички селища. През 1918 г. Радомир е център на Войнишкото въстание, жестоко потушено във Владайския проход, а  град Радомир само за ден се превръща в столица на република. По силата на Ньойския договор (1919 г.) от околните територии е откъснат Босилеградския край, който е присъединен към Сръбското кралство. В този период селата от региона процъфтяват, специализирани в овощарството и пчеларството. Повечето села били с население от 600 до 1000 души, които се занимавали със земеделие, животновъдство и занаятчийство. Хиляди хора от Пернишки окръг вземат участие и във Втората световна война.  След национализацията на стопанството и създаването на ТКЗС (1956 г.)  започва трайният упадък на обширни територии от Краището. Обработваемите земи в планинските участъци запустяват, поради невъзможността да се механизира обработката им. Овощните градини известно време поддържали стопанството живо, но било взето решение голяма част от дръвчетата да бъдат изкоренени и на тяхно място да се засява жито, за отглеждането на което няма добри условия. Хиляди селяни от региона, останали без поминък, се отправят към Перник, Радомир и София.  Селата в Краището запустяват. В този период се налага и атеизма, в следствие на което повечето култови сгради са изоставени, старите традиции и обичаи се превръщат в признак на ниска селска култура и били обречени на забрава. 
4.5 Анализ на културно-историческото наследство за нуждите на туризма

        Трудно е да се направи оценка на културни обекти, които са локализирани, но не и добре проучени. Информацията за тях е изключително оскъдна. Но е целесъобразно да им бъде обърнато внимание, защото е възможно  да крият  потенциал, който би се разгърнал  само след тяхното научно проучване и валоризиране. Антропогенните туристически ресурси трудно се поддават на класифициране, защото е почти невъзможно категорично да се изведат разграничаващи признаци, по които те да бъдат групирани. В този смисъл в повечето класификации определянето на отделните групи е условно и се извършва с цел по-добро анализиране и синтезиране на информацията.


Във връзка със спецификата на изследваната територия и за постигането на целта на настоящата стратегия, а именно да изтъкне особеностите на съществуващото материално и нематериално културно наследство на територията на изследваната дестинация, е възприета следната класификационна система:

Историко-археологически – включват се всички обекти с историческа и археологическа стойност, във връзка с различните исторически епохи

Свети места – включват се всички обекти свързани с религиозни 
вярвания, изразяващи спецификата на различни исторически епохи

Музеи 

 Етнографски обекти

Периодични и епизодични прояви и събития

Бит, традиции и фолклор

Направена е инвентаризация и систематизация на културно-историческите обекти на територията на община Земен. Използван е методът на балната оценка, като обект на оценяването са обектите на материалното културно наследство, предмет на оценяването са качествата на обектите от гледна точка на туристическото развитие, а субект на оценяването са местните власти или специален орган за управление на дестинация. Процесът на оценяване протече при следните етапи:

- Определяне на показателите, по които да се направи оценка;

- Изготвяне на скала за оценяване на отделните показатели;

- Обща сумарна оценка на съответния обект;

Показатели за оценка : 

Атрактивност – показва общото въздействие и впечатление, което формира у туристите. При оценяването на обектите се има предвид настоящето състояние на обекта. В този смисъл обектите могат да бъдат неатрактивни, средно атрактивни и атрактивни.
Значение – показва общото културно значение на обекта към момента на изследването. Най-висока оценка получават обектите вписани в регистъра на културното наследство с национално значение, следвани от обектите с местно значение и най-ниска оценка получават обекти, които са нови и не са придобили значение.
Проученост – този показател показва обезпечеността с информация, която да бъде интерпретирана за нуждите на туризма. По този показател обектите биват непроучени, недостатъчно проучени и проучени.
Достъпност – показва туристическата достъпност /наличие на пътища или пътеки/. По този показател обектите биват недостъпни, труднодостъпни и достъпни.
Популярност – определя познаваемостта на обекта и степента на разпространение на информация за него. По този показател обектите биват известни само на специалисти, с местна популярност и популярни.
Състояние и поддържане – определя общото състояние на обекта. Обектите са в лошо състояние, сравнително запазено състояние и отлично състояние.
Информационна осигуреност – отчита наличието на указателни табели, табла и екскурзоводско обслужване. Обектите се поделят на такива без информационно осигуряване, само с указателни табели и с табели, табла и екскурзоводско обслужване
Туристическа усвоеност  - отчита доколко съответния обект се използва за туристически цели. Обектите се поделят на неусвоени, недостатъчно усвоени и усвоени.
Скала за оценяване
	             оценка
показател
	0
	1
	2

	атрактивност
	неатрактивен
	средно атрактивен
	атрактивен

	значение
	нов обект
	местно
	национално

	проученост
	непроучен
	недостатъчно проучен
	проучен

	достъпност
	недостъпен
	труднодостъпен
	достъпен

	популярност
	само на специалисти
	местна популярност
	популярен

	състояние и поддържане
	лошо
	сравнително запазен
	отлично

	информационна осигуреност
	няма
	само указателни табели
	табели, табла, екскурзовод

	туристическа усвоеност
	неусвоен
	недостатъчно усвоен
	усвоен


Най високата оценка, която може да получи един обект е 16, а най-ниската - 0.

4.6  Оценка на  културно – историческото наследство на община Земен за нуждите на туризма

На територията на община Земен са описани следните културно-исторически обекти :

Систематизация на  недвижимото културно наследство на територията на общините Земен :

	Населено място
	

	
	Историко-археологически
	Свети места
	Етнографски обекти

	с. Блатешница
	1.м. Градище -  среднов. Крепост
	1.Църква „Св. Пр. Илия”
	

	с. Беренде
	1.Късно античен и средновековен некропол
	
	

	с. Враня стена
	1.м. Градище – късноантична крепост


	1.Църква „Св. Спас”

2.Тракийско скално светилище – Големия камък

3.Останки от средновековен манастир „Св. Петка”


	

	с. Габров дол
	
	1. Останки от средновековна църква

2. Църква Св. Георги

3. Света вода
	Музей на сурвакарските празници и обичаи

	с.Горна Врабча
	1. Късноантична крепост – Деяново градище
	1.Горноврабчански манастир „Св. Възнесение Господне” с аязмо
	

	с. Горна Глоговица
	1.м. Градище – късноантична крепост
	1.Църква „Св. Богородица”

2.Оброчище с параклис Св. Спас 
	1.Етнографски музей

	с.Дивля
	1. Горно и Долно Градище – късноантични крепости
	1.Църква „Св. Пр. Илия

2.Параклис с аязмо Св. Иван Рилски

3.Света вода
	1.Етнографска сбирка , Владимир Димитров-Майстора

	с. Долна Врабча
	1. Средновековна крепост Вител, Тракийско светилище
	1.Църква
	

	с. Елов дол
	1. м. Китка – късноантична крепост
	1. Останки от средновековна църква Язекова махала – аязмо

2. Църква „Св. Троица”
	Музей на сурвакарските празници и обичаи, Етнографска сбирка

	с.Жабляно
	
	1. Манастир „Св. Йоан Предтеча”
	

	Гр. Земен
	1.креп. „Орлово гнездо”

2. Крепост  „Калето”


	1. Земенски манастир

2.Останки от средновековен манастир „Св. Спас”
	

	с. Калотинци
	1.м. Лещаро – следи от златодобив
	
	

	с. Мурено
	
	1. Църква „Св. Ив. Рилски”

2.м. Побит камък /?/
	

	с. Одраница
	
	1. Одранишки манастир „Св. Св. Петър и Павел”

2. Тракийско скално светилище
	

	с. Пещера
	
	1. Пещерски манастир  „Св. Никола Мрачки”

2.Света вода

3.Църква „Св. Димитър”
	

	с. Раянци
	
	1. Тракийско скално светилище „Белите камъни”
	

	с. Смиров дол
	
	1.Оброчище с останки от църква и аязмо

2.  Скален трон – вероятно от бронзовата епоха
Исихастирио „Св. Пантелеймон“
	

	Общо:
	10
	29
	2


Важен елемент от туристическата привлекателност на община Земен са културните празници и събития, които ежегодно се посещават от хиляди хора, жители и гости на общината. Същите имат значение за разнообразяване на туристическия продукт на общината. В случая е направена оценка на културните събития не само на територията на община Земен но и на съседната община Ковачевци, поради непрекъснатия човекооборот между двете общини по време на традиционните празници и събори,  като и са включени и някои регионални събития: 
Културен календар
	Дата
	Събитие
	Земен
	Ковачевци

	
	
	
	

	13-14.01
	Сурва
	√
	√

	15.01
	Ден на читалище, с. Чепино
	
	√

	21.01
	Бабинден
	
	√

	28,29,30.01
	Международен фестивал „Сурва” - Перник
	
	√

	01.02
	Трифон Зарезан
	
	√

	14.02
	Ден на влюбените, Трифон Зарезан
	
	√

	19.02
	Честване на годишнина от обесването на Васил Левски
	
	√

	23.02
	Баба Марта чука на вратата /седянка/
	
	√

	27.02
	Литературна вечер
	
	√

	01.03
	Ден на самодееца, баба Марта, закичване с мартеници
	√
	√

	03.03
	Национален празник
	√
	√

	07.03
	Общински сурвакарски празник
	√
	

	03.03
	Зимен спортен празник
	
	√

	08.03
	Ден на жената
	√
	√

	20.03
	Пролетен фестивал „Долината на маските”
	
	√

	21.03
	Честита пролет
	√
	

	01.04
	Ден хумора и шегата
	
	√

	12.04
	Ден на космонавтиката
	
	√

	21.04
	Великденска изложба
	
	√

	22.04
	Великденски празник
	
	√

	23.04
	Изложба на яйца и козунаци, Великденски празник
	
	√

	24.04
	с. Чепино – Великденски събор на Ранинското църкве
	
	√

	29.04
	Събор – Умни петък на Чепински манастир „Св. Прор. Илия”
	
	√

	01.05
	Томина неделя – с. Лобош
	
	√

	01.05
	Ден на труда – с. Ковачевци, Светла и Калище
	
	√

	06.05
	Ден на Българската армия- с. Ковачевци, Ракиловци и Егълница
	
	√

	11.05
	Землячески събор – Еремия – с. Ковачевци
	
	√

	23.05
	Традиционен събор в с. Д. Врабча и с. Падине – курбан на Св. Иван Летни
	√
	

	23.05
	Традиционен събор „Земенски Манастир”
	√
	

	24.05
	Ден на славянската писменост и култура
	
	√

	24.05 
	Традиционен събор с. Беренде, с. Сирищник
	√
	√

	28.05
	Землячески събор- с. Ракиловци
	
	√

	29.05
	Честване на годишнина от създаването на читалището, с Косача
	
	√

	29.05
	Общински фолклорен празник „Вучански камък”
	
	√

	30.05
	Традиционен събор с. Смиров дол, с. Елов дол и с. Раянци
	√
	

	30.05
	Курбан по случай Летни св. Никола – с. Пещера
	√
	

	01.06
	Ден на детето
	
	√

	02.06
	Ден на Ботев, Спасов ден - Курбани
	√
	√

	04.06
	Ден на сурвакаря – с. Чепино
	
	√

	13.06
	Традиционен събор – с. Мурено
	√
	

	14.06
	Традиционен събор, курбан на Св. Дух, с .Блатешница
	√
	

	18.06
	Землячески събор, с. Ковачевци
	
	√

	20.06
	Традиционен събор, курбан на Св. Въртоломей, с. Калотинци
	√
	

	25.06
	Землячески събор с. Калище
	
	√

	27.06
	Традиционен събор, Петровден, с. Одраница
	√
	

	30.06-01.07
	Национален детски конкурс „Утринна звезда” – НДЕК, с. Ковачевци
	
	√

	12.07
	Традиционен събор с. Горна Врабча - курбан
	√
	

	16.07
	Фолклорен фестивал-конкурс „Сватбена обредност” – с. Пещера
	√
	

	28.07
	Пресъздаване на обичаи, с. Ковачевци
	
	√

	01.08
	Традиционен събор Илинден, с. Дивля
	√
	

	09.08
	Общински събор „Пантеле”, гр. Земен
	√
	

	27.08
	Землячески събор /Св. Богородица/ - с. Светля
	
	√

	28.08
	Курбан по повод пожар – с. Дивля
	√
	

	29.08
	Моят роден край – конкурс за рисунки на площада, с. Ковачевци
	
	√

	04.09
	Традиционен събор, Св. Симеон Стълбник, с. Егълница
	
	√

	05.09
	Традиционен събор с. Габров дол
	√
	

	06.09
	Съединение на България
	
	√

	09.09
	Тържествена манифестация, с. Калище
	
	√

	10.09
	Сбогом ваканция, с. Ковачевци
	
	√

	17.09
	Земляческа среща, с. Лобош
	
	√

	19.09
	Традиционен събор, Мала Богородица, с. Г. Глоговица
	√
	

	26.09
	Ловен събор, с. Дивля
	√
	

	м.09
	Честване годишнина от основаването на читалище Светлина, гр. Земен
	√
	

	01.10
	Световен ден на възрастните хора
	√
	

	06.10
	Ден на пенсионера
	
	√

	15.10
	Среща с любителите на народното творчество,с. Ковачевци
	
	√

	19.10
	Ден на читалището в с. Сирищник
	
	√

	26.10
	Традиционен събор –курбан Димитровден, с Пещера
	√
	

	30.10
	Земляческа среща, Архангеловден, с. Косача
	
	√

	01.11
	Ден на народните будители
	
	√

	03.12
	Ден на човешката загриженост и благодарност
	
	√

	06.12
	Никулден – изложба, с Ковачевци
	
	√

	22.12
	Пресъздаване на обичая „Бъдни вечер”, с. Ковачевци
	
	√


Изготвен е и ранкинг на  обектите, като са добавени и обекти от община Ковачевци, представляващи туристически интерес : 

І. Обекти с висок туристически потенциал и висока степен на туристическа усвоеност с оценка от 11 до 16
	Обект
	населено място
	
	
	
	
	
	
	
	
	бал

	Земенски манастир
	гр.Земен
	2
	2
	2
	2
	2
	2
	2
	2
	16

	родна къща на Г. Димитров
	с. Ковачевци
	1
	2
	2
	2
	2
	2
	2
	2
	15

	Дом на културата
	с. Ковачевци
	1
	2
	2
	2
	2
	2
	2
	1
	14

	Етнографски музей
	с.Горна Глоговица
	2
	1
	2
	2
	1
	2
	1
	1
	12

	Одранишки манастир
	с.Одраница
	2
	1
	2
	1
	2
	2
	1
	1
	12

	църква св. Димитър
	с.Пещера
	2
	1
	2
	2
	1
	2
	1
	1
	12

	оброчище с параклис Св. Спас
	с. Горна Глоговица
	2
	1
	2
	2
	1
	2
	0
	1
	11

	параклис с аязмо св. Ив. Рилски
	с.Дивля
	1
	1
	2
	2
	1
	2
	1
	1
	11

	Света вода
	с.Пещера
	2
	1
	2
	2
	1
	1
	1
	1
	11

	Дом на авиацията и космонавтиката
	с. Ковачевци
	1
	1
	2
	2
	1
	1
	2
	1
	11

	църква св. Арх. Михаил
	с.Косача
	2
	1
	2
	2
	1
	2
	1
	0
	11

	Църква св. Симеон Стълбник
	с. Егълница
	2
	1
	2
	2
	1
	2
	1
	0
	11


Исихастирио „Св. Пантелеймон“                                         с. Смиров дол                             2         0     2        2     2      2       2      2        14
Етнографска сбирка                                                               с. Дивля                                       2        0     2        2      2      2      2      2         14

Музей на сурвакарските празници и обичаи                     с.  Габров дол                              2         0     2        2      2      2      2      2         14

Музей на сурвакарските празници и обичаи                     с.  Елов дол                                  2         0     2       2       2      2      2      2         14
ІІ. Обекти с голяма перспектива за въвличане в туристическа дейност с оценка от 6 до 10.

	Аязмо Света вода
	с.Габров дол
	2
	1
	1
	2
	1
	1
	1
	1
	10

	църква св. Пр. Илия
	с.Дивля
	1
	1
	2
	2
	1
	2
	1
	0
	10

	параклис с аязмо св. Николай Летни
	с.Сирищник
	2
	1
	1
	2
	1
	2
	0
	1
	10

	Килийно училище
	с. Лобош
	1
	1
	2
	2
	1
	2
	0
	1
	10

	Църква св. Харалампий
	с.Лобош
	2
	1
	2
	2
	1
	2
	0
	0
	10

	параклис св. Георги
	с. Лобош
	1
	1
	2
	2
	1
	2
	1
	0
	10

	Света вода 
	с.Егълница
	2
	1
	2
	2
	1
	1
	1
	0
	10

	църква Св. Бгородица
	с. Светля
	1
	1
	2
	2
	1
	2
	1
	0
	10

	църква св. Георги
	с.Габров дол
	1
	1
	2
	2
	1
	2
	0
	0
	9

	църква св. Богородица
	с.Горна Глоговица
	1
	1
	2
	2
	1
	2
	0
	0
	9

	църква св. Троица
	с.Еловдол
	1
	1
	2
	2
	1
	2
	0
	0
	9

	Жаблянски манастир
	с. Жабляно
	2
	1
	2
	1
	1
	2
	0
	0
	9

	Крепост Земенско кале
	гр.Земен
	2
	2
	2
	1
	2
	0
	0
	0
	9

	Пещерски манастир
	с.Пещера
	2
	2
	1
	1
	2
	1
	0
	0
	9

	църква св. Атанас
	с. Калище
	1
	1
	2
	2
	1
	2
	0
	0
	9

	Пчелински параклис
	с. Калище
	2
	2
	1
	1
	2
	1
	0
	0
	9

	църква св.св. Кирил и Методий
	с.Ковачевци
	1
	1
	2
	2
	1
	2
	0
	0
	9

	Оброчни кръстове
	с. Лобош
	2
	1
	2
	1
	1
	2
	0
	0
	9

	Света вода - м. Чуйде
	с. Косача
	2
	1
	2
	2
	1
	1
	0
	0
	9

	Кръстати дъб св. Спас
	с. Ракиловци
	2
	1
	2
	1
	1
	2
	0
	0
	9

	Кръстати дъб св. Дух
	с. Ракиловци
	2
	1
	2
	1
	1
	2
	0
	0
	9

	църква Св. Пр. Илия
	с.Блатешница
	1
	1
	2
	2
	1
	1
	0
	0
	8

	Горноврабчанси манастир Св. Спас с аязмо
	с.ГорнаВрабча
	2
	1
	1
	1
	1
	2
	0
	0
	8

	Етнографска сбирка,Вл. Димитров-Майстора
	с.Дивля
	1
	1
	2
	2
	1
	1
	0
	0
	8

	Църква св. Неделя
	с.Сирищник
	1
	1
	2
	2
	1
	1
	0
	0
	8

	Ранинско църкве
	 с.Чепино
	2
	1
	1
	2
	1
	1
	0
	0
	8

	църква ?
	с.Долна Врабча
	1
	1
	1
	1
	1
	2
	0
	0
	7

	средновековна църква Св. Петка
	с.Сирищник
	1
	2
	1
	2
	1
	0
	0
	0
	7

	Етнографска сбирка
	с. Светля
	0
	1
	2
	2
	1
	1
	0
	0
	7

	тракийско скално светилище - Големия камък
	с.Враня стена
	2
	0
	0
	1
	1
	1
	0
	1
	6

	Оброчище с останки от църква и аязмо
	с. Смировдол
	1
	1
	0
	2
	1
	1
	0
	0
	6

	църква св. Никола
	с. Ракиловци
	0
	1
	2
	1
	1
	1
	0
	0
	6

	Чепински манастир св. Пр. Илия
	с. Чепино
	1
	1
	0
	1
	1
	1
	1
	0
	6


ІІІ.Обекти с далечна перспектива за туристическо усвояване с оценка от 0 до 5.

	Света вода
	с.Дивля
	1
	1
	1
	1
	1
	0
	0
	0
	5

	Побит камък /?/
	с.Мурено
	1
	1
	0
	1
	1
	1
	0
	0
	5

	Скален трон вероятно от бронзовата епоха
	с.Смировдол
	2
	1
	0
	0
	1
	1
	0
	0
	5

	църква Св. Спас
	с.Враня стена
	0
	1
	1
	1
	1
	0
	0
	0
	4

	Късноантична крепост Деяново градище
	с. Горна Врабча
	1
	0
	1
	1
	1
	0
	0
	0
	4

	Останки от средновековен манастир св. Спас
	гр.Земен
	0
	2
	1
	1
	0
	0
	0
	0
	4

	църква св.Ив. Рилски
	с. Мурено
	0
	1
	1
	1
	1
	0
	0
	0
	4

	средновековна църква Св. Атанас
	с. Калище
	0
	1
	1
	2
	0
	0
	0
	0
	4

	м. Градище - средновековна крепост 
	с.Блатешница
	0
	2
	1
	0
	0
	0
	0
	0
	3

	Останки от средновековна църква
	с. Габров дол
	0
	1
	0
	1
	1
	0
	0
	0
	3

	крепост Орлово гнездо
	гр.Земен
	0
	2
	1
	0
	0
	0
	0
	0
	3

	останки от средновековен манастир Св. Дух
	с. Косача
	0
	1
	0
	1
	1
	0
	0
	0
	3

	м.Градище - късноантична крепост
	с.Враня стена
	0
	0
	0
	1
	0
	0
	0
	0
	1

	м. Градище - късноантична крепост
	с. Горна Глоговица
	0
	0
	0
	1
	0
	0
	0
	0
	1

	Тракийско скално светилище "Белите камъни"
	с.Раянци
	1
	0
	0
	0
	0
	0
	0
	0
	1

	късноантичен и средновековен некропол
	с.Беренде
	0
	0
	0
	0
	0
	0
	0
	0
	0

	Останки от средновековен манастир Св. Петка
	с.Враня стена
	0
	0
	0
	0
	0
	0
	0
	0
	0

	Горно и Долно градище - късноантични крепости
	с.Дивля
	0
	0
	0
	0
	0
	0
	0
	0
	0

	средновековна крепост Вител
	с. Долна Врабча
	0
	0
	0
	0
	0
	0
	0
	0
	0

	м.Китка - късноантична крепост
	с. Еловдол
	0
	0
	0
	0
	0
	0
	0
	0
	0

	останки от средновековна църква-Язекова мах.
	с.Еловдол
	0
	0
	0
	0
	0
	0
	0
	0
	0

	м.Лещаро-следи от златодобив
	с.Калотинци
	0
	0
	0
	0
	0
	0
	0
	0
	0

	тракийско скално светилище 
	с.Одраница
	0
	0
	0
	0
	0
	0
	0
	0
	0

	м.Градище - късноантична крепост
	с. Сирищник
	0
	0
	0
	0
	0
	0
	0
	0
	0


Видно е , че половината от обектите на материалното културно наследство не са достатъчно усвоени, а в същото време притежават висок потенциал за туристическо развитие (втора група – 47,8 %). С най-малък дял е групата обекти получила най-висока оценка, а именно най-усвоените и с най-висок потенциал туристически ресурси. Значителен е и делът на обектите с далечна перспектива за туристическо усвояване. Таблиците явно показват,  че културният потенциал на територията не се използва пълноценно за развитие на туристическа дейност.

4.7 Актуални действия по утвърждаване на туристическия сектор
Към момента община Земен предприема сериозни мерки за развитие на туристическия отрасъл. През последните години е реализиран проект за въвеждане на информационна деловодна система , която предлага онлайн услуги за гражданите.Реализация са проекти за изграждане на туристическа инфраструктура, включващи изграждане на екопътека и Туристически информационен център по Мярка 313 от ПРСР. В същото време е реализиран и проект за изграждане на спортна инфраструктура – основен ремонт на стадион на ФК „Пирин” гр. Земен по мярка 321 от ПРСР, както и проект за ремонт на уличното осветление на селата от състава на община Земен по мярка 322 от ПРСР. По тези проекти са извършени и доста съпътстващи дейности за реклама на туристическата дестинация като изграждане на информационна база данни за нуждите на туризма в община Земен, която ще бъде ситуирана в интернет пространството и ще бъда достъпна за всички потенциални туристи в общината, издадени са редица информационни и рекламни материали. През последните години също са реализирани и три проекта по програма ТГС България-Сърбия, като резултат от тях са изградените музеи на сурвакарските празници и обичаи в с. Габров дол и с. Елов дол, етнографската сбирка на Владимир Димитров Майстора в с. Дивля. Ремонтиран е и пътят до манастира „Св. Николай Чудотворец“ край с. Пещера. Със средства от ПРСР са основно ремонтирани и три манастира на територията на община Земен – Пещерски, Горноврабчански и Жаблянски. Като съпътстващи дейности са дигитализирани и над 300 обекта от КИН, публикувани на сайта на община Земен. По редица проекти с национално финансиране е извършен ремонт и на част от транспортната инфраструктура на общината. Изгаден е и исихастириото в с. Смиров дол, като част от Гигинския манастир.

Всичкото това е важна предпоставка за създаване на интегриран туристически продукт, който би следвало да увеличи туристопотока в региона. От особено значение е и партньорството на община Земен с общините Кюстендил и Невестино при реализацията на проект, свързан с маркетинг на туристическата дестинация – Земен-Кюстендил-Невестино, който спомогна за сериозна популяризация в страната и чужбина, в подкрепа на цялостния маркетинг на община Земен. В заключение трябва да се отбележи, че общинското ръководство полага сериозни усилия за подобряване на материалната база за нуждите на туризма, както и че е предприела сериозна стъпка в маркетинга на региона. Поради липса на достатъчно финансови средства община Земен разчита предимно на финансиране на дейности от структурните фондове на ЕС, както и най-вече на Програма за развитие на селските райони.
ІІІ.     SWOT анализ
	Възможности
	Опасности

	· Туризмът е приоритетен отрасъл - 10

· Финансиране по ПРСР, мярка 313, 321, 322 и 312  - 10

· Изгодно географско положение - 10

· Близост до София - 10

· Постоянен и целогодишен туристопоток, насочен към дестинацията - 10

· Насърчаване на трансграничното сътрудничество в областта на туризма с Р. Сърбия - 5

· Съседство с утвърдени дестинации на туристическия пазар – Трън и Кюстендил - 7
	· Икономическата криза - 10

· Обезлюдяване и демографска криза - 10

· Юридически проблеми във връзка със собствеността на недвижимото имущество - 6

· Липса на инвестиционен интерес - 9
· Липса на институционална координираност  за опазване и стопанисване на културните паметници и развитие на туристическия  отрасъл - 10



	Силни страни
	Слаби страни

	· Чиста и живописна природа - 10

· Съхранени традиции и народно творчество - 10

· Свободни терени и сграден фонд за преобразуване в туристическа суперструктура – 10

· Интересни обекти на културното наследство – 10

· Земенски пролом – природен феномен - 10

· Добра достъпност - 9

· Самобитни обичаи, нрави, занаяти, диалекти -10

· Запазена местна традиционна архитектура - 9
	· Лоша обща инфраструктура - 10

· Непроученост на културно-историческото наследство - 8

· Липса на квалифицирани и опитни кадри за работа с туристи - 10

· Липса/слабо изградена туристическа суперструктура и инфраструктура - 10

· Липса на реклама на дестинацията - 10

· Липса на инициативност и предприемчивост – 8

· Лошо качество на обслужването - 10




 Графичен SWOT-анализ

Въпреки множеството слаби страни и  заплахи от външната среда се вижда, че възможностите и преимуществата на дестинацията имат лек превес. Това дава основание да се направи изводът, че са необходими активни действия по отношение на развитието на интегриран селски туризма. В този смисъл трябва да се отбележи , че най-важната задача, стояща пред общинското ръководство и местния бизнес е изграждане и доусъвършенстване на туристическата инфраструктура. Паралелно с това трябва да се предприемат сериозни мерки за реклама на туристическата дестинация с цел увеличаване на туристопотока.
От така направеното изследване на системата на туризма на територията на общините Земен и Ковачевци се установи, че дестинацията притежава солиден туристически потенциал от природно и антропогенно естество, който не се използва пълноценно.  

Природните дадености на територията на  община Земен предоставят възможности за развитие на екотуризъм, като за целта е необходимо да се прекарат, маркират и да се осигурят с информация туристически пътеки и велотрасета. Особено важно е да се предприемат мерки за осигуряване на по-добра туристическа достъпност до Земенския пролом и съпътстващите го ресурси. 

Огромна част от обектите на материалното културно наследство не са изследвани и валоризирани за нуждите на туризма.  Важно е да се предприемат мерки за проучване, реставриране и консервиране на значими паметници на културата. Институционалното сътрудничество в това отношение е изключително важно. Едва след провеждането на необходимите проучвателни дейности може да се пристъпи към действия по валоризация на културните обекти и по-нататъшно развитие на културен туризъм. Голяма част от културното наследство на територията на разглежданата дестинация представляват религиозни обекти, което е предпоставка за развитие на църковно-религиозен и поклоннически туризъм. Изключителни възможности за развитие на интегриран селски туризъм предоставят самобитните традиции и обичаи, специфичната култура и диалектни особености на региона, което в момента не се използва за нуждите на туристическото развитие.

От гледна точка на местната общност и местните власти е важно да се осъзнае, че развитието на туризма, може да реши голяма част от проблемите на общината. За целта е необходимо да се извърши адекватно планиране и провеждане на по-активни действия за преодоляване на трудностите по-отношение на туристическото развитие в атмосфера на сътрудничество и партньорство със съседните общини, с частните предприемачи и с НПО. Усилията трябва да бъдат насочени към подобряване на общата инфраструктура и изграждане на туристическа суперструктура и инфраструктура.

Непопулярността на дестинацията се дължи на липсата на реклама  и на слабото и нискокачествено туристическо предлагане. Основен недостатък на изследваната дестинация е липсата на туристическо информационно осигуряване. 

ІV. Стратегическа част

      Маркетингът на туристическите ресурси се обуславя от четири направления-туристически пазар, туристическо търсене, туристическо предлагане и маркетинг в туризма. В България съществува пазар, търсене и предлагане на интегрира селски туризъм, но на община Земен й липсва необходимия маркетинг, който да привлече хората, търсещи този вид туризъм, към нея. Поради тази причина ще бъдат разгледани различни маркетингови инструменти, чрез които да се постигне желаната цел за популяризиране на община Земен сред любителите на селския туризъм и екотуризма. За да се постигне ефективно развитие на интегриран селски туризъм, е необходимо да има туристически ресурси, добро управление на тези ресурси, маркетинг на дестинацията и контрол на качеството на обслужване. Както стана ясно от направения анализ в община Земен има подходящи природни и културно-исторически ресурси, които обаче не се управляват достатъчно добре. 
Важен фактор за развитие на интегриран туризъм в община Земен у и учреденото сдружение „Краищенско светогорие“. Географски районът обхваща Западните покрайнини на страната и местата в съседна Сърбия. Териториално е разположен основно в община Земен, както и в съседните общини – Ковачевци, Брезник и Трън, където са скътани не само прекрасни природни гледки и пейзажи, но и множество християнски храмове и манастири. Инициативата си поставя цели за популяризиране на светите места в този край. Идеята е храмовете и манастирите да бъдат позиционирани на историческата и туристическа карта на България, обособените туристически маршрути да се популяризират в туристическите агенции, да се създадат индикации, маркировка и пълна логистика за разкриване на културно-историческото и религиозно богатство на региона. Още по-амбициозната задача е да се работи по изграждане на съпътстваща инфраструктура – пътища, хотели, заведения, информационни центрове, туристически пътеки и др. На територията на Краищенското светогорие са разположени 29 манастира и два пъти повече църковни храмове. Този огромен потенциал е в основата за развитие на култерно-религиозен и поклоннически туризъм.
За да бъде ефективна маркетинговата стратегия, е необходимо да се вземат под внимание и факторите, които определят туристическото търсене, а те са: разполагаем доход, здравословно състояние, интерес към културни ценности, известност на природни забележителности, запознаване с различна местна култура, климат, цена на пътуването, възможност за възстановяване, свободно време и отдалеченост от големи урбанизирани райони. Маркетингът може да окаже влияние само върху част от тях. Независимо колко са добри, маркетинговите инструменти не могат да повлияят на дохода, здравословното състояние и свободното време, имат ниско влияние върху желанието за запознаване с различна местна култура и отдалечеността от големи урбанизирани райони и средно влияние върху цената на пътуването. Но маркетингът може да бъде изключително ефективен, когато трябва да събуди интереса на потенциалния турист към културните ценности, природните забележителности и възможностите за възстановяване. Поради тази причина, маркетинговата стратегия на община Земен е изработена по такъв начин, че маркетингът да повлияе именно върху тези фактори, обуславящи туристическото търсене, върху които може да бъде оказано въздействие. А община Земен несъмнено може да предложи добри възможности за отдих и възстановяване сред природата, отличен климат, както и множество природни забележителности и туристически атракции.

Визия : Община Земен - атрактивна дестинация, предлагаща съвременен интегриран туристически продукт, осигуряващ приходи и добър жизнен стандарт в общината.
ОСНОВНА ЦЕЛ : Да се изгради и подържа цялостен образ на Община Земен като дестинация с устойчиво развит интегриран селски туризъм чрез ефективно използване и рекламиране на туристическия потенциал. Община Земен да се превърне в развита туристическа дестинация с регионален характер, предлагаща възможности за практикуване  качествен алтернативен и културно-познаватнелен религиозен и поклоннически туризъм, които успешно диверсифицират стопанския облик на района и допринасят за подобряване качеството на живот на населението.
Специфична цел 1 . Развитие и предлагане на съвременни туристически продукти и постигане на синергия с устойчиво развитие и използване на природните и културно-исторически и природни ресурси, на базата на които да се разработят и предлагат реални туристически пакети.

Мерки за постигане на специфична цел 1 :
1.1. Разработване на  тематични туристически маршрути за културно-исторически туризъм; 

1.2. Развитие на религиозен и поклоннически туризъм, като се използват съществуващите обекти – църкви и манастири. 

1.3. Включване на продуктите на културно-историческия туризъм в маршрутите и

продуктите, предлагани от големите туроператорски фирми;

1.4. Комбиниране на алтернативните форми на туризъм – спа, ловен, еко-, къмпинг и

други, с културно-историческите забележителности за предлагане на интегриран селски туризъм, съобразно специфичните местни условия;

1.5. Използване на ресурса на река Струма и възможностите, които предлага за риболов, рекреация и пешеходен туризъм; 
1.6. Съхраняване, развитие и реклама на нематериалното културно наследство – традиционни фестивали и празници, като част от историческата памет на региона и като възможност за привличане на туристи и посетители.

1.7. Установяване на пряка връзка между фестивално-събитийния и историческия туризъм чрез организиране на турове за посещение на културни паметници за гостите и участниците в събития и фестивали.

1.8. Развитие на етно - и кулинарен туризъм като допълнителна услуга към културно-

историческия ;
1.9. Подобряване на материално-техническата база на обектите за туризъм и подобряване на достъпа до тях ;

1.10.  Изграждане на настанителна база – потели и къщи за гости;
1.11. Повишаване на туристическата култура сред местното население и развитие на вътрешно-регионален туризъм чрез включване в учебните програми на организирани посещения на културните паметници на региона.

Специфична цел 2 . Повишаване на информираността за възможностите за интегриран селски туризъм сред туристите от други страни  
Мерки за постигане на специфична цел 2 :

2.1. Изграждане на дигитална база данни за наличния туристически потенциал на региона ;
2.2. Създаване на туристически информационни центрове в по-големите населени места ;
2.3. Подобряване използването на информационните технологии за информиране на потенциалните туристи и местното население чрез създаване и поддържане на интернет сайт;
2.4. Създаване на географски информационни системи с вградена интерактивна карта с възможност за WEB базиране;
2.5. Подобряване на медийното представяне на културно-историческото  наследство и природния потенциал на  Община Земен, чрез документални филми и специални телевизионни и радио програми;
2.6. Разработване и разпространение на печатни материали (карти, брошури, дипляни и др.) и CD / DVD за популяризиране на туристическия продукт , който предлага община Земен;
2.7. Публични лекции и други събития за представяне на културно-историческото наследство пред различни целеви групи – туроператори, младежи, активни хора, хора от третата възраст.
2.8  Обединяване на дигитализираните обекти на КИН в единна база и представянето и по подходящ начин не само на сайта на община Земен.
Специфична цел 3.  Маркетинг и промоция на Община Земен 
Мерки за постигане на специфична цел 3 :

Предлаганите мерки за маркетинг и промоция на Общината, нейното културно-историческо наследство и събития и природен потенциал е необходимо да бъдат прилагани последователно и съгласувано като цялостен комплекс:

3.1. Създаване и осъществяване на интегриран подход при рекламирането на

туристическия регион чрез съгласуване между институциите и бизнеса на национално, регионално и местно ниво; 

3.2. Изготвяне на печатни материали и уеб страница, представящи всички възможности за туризъм в региона;
3.3. Изработване на промоционални и информационни материали за туроператори, инвеститори, туристи и институции от чужбина материали (справочници, пътеводители, карти, карти-схеми, брошури, проспекти и др.).

3.4. Туристическия информационен център да предоставя своевременна актуална информация и за туристически дестинации от съседни туристически  региони;
3.5. Създаване на постоянно действащи канали за комуникация и реклама на туристическия район: интернет, туристически борси и изложения, пътеводители, опознавателни турове.

3.6. Организиране на ежегодни познавателни обиколки в региона и постоянна работа

с туроператорски фирми, които да предлагат местните туристически дестинации;
3.7. Представяне на туристическите продукти на туристическите борси  в други страни чрез участие в  туристически борси ;
3.8. Стимулиране изработването на характерни за региона сувенири и предмети..

3.9. Разработване на аудио / видео пътеводители, включително за интернет и за мобилни телефони;
Източници на финансиране :
 национални програми на България (бюджетни средства);

 бюджета на община Земен ;

 средства от фондовете на Европейския съюз;

 инвестиции на физически и юридически лица;

 други международни финансови институции.
Промоционалната стратегия включва : 

1. Подкрепа за създаването на местни, регионални и международни партньорства:
- учредяване на Общински съвет по туризъм или Общинско сдружение по туризъм;

- установяване на трайни контакти с национални и международни туроператорски фирми за привличане на по-голям брой български и чуждестранни туристи;

- разработване на маркетингов профил на туризма в община Земен.

      2. Рекламна стратегия

Задълбочаването, развитието и усъвършенстването на дейностите за реклама са задължителни. При изработването на своята рекламна стратегия и план за действие Община Земен трябва да се ръководи от основната си стратегия на диференциация в областта на интегрирания селски туризъм. Въпреки че рекламата се извършва индиректно и от собствениците на различни обекти, Община Земен може да участва в партньорство или самостоятелно и на туристически борси и изложения предимно в България. Именно там най-ярко изпъква нуждата от рекламна диференциация на предлагането. Затова, с цел отговарянето на очакванията на потенциалните купувачи от различни групи и привличането им като клиенти следва да се изработят няколко различни комплекта рекламни материали – с външно оформление създаващо впечатление за принадлежност на различните части на предлаганите туристически продукти към едно цяло. В страната може да се предприеме реклама от типа външна реклама, чрез билбордове. Да се презентират различни мероприятия провеждащи се в гр. Земен и общината. Тази реклама може да се осъществи в големите и средни градове. Телевизионната реклама е задължителна. Брошурите и други печатни материали са необходими за всички партньори в страната и чужбина.
     Очаквани резултати

Очакваните резултати, от изпълнението на настоящата маркетингова стратегия, са:
1. Разработен и утвърден комплексен туристически продукт;
2. Изградена единна информационна система ; 
3. Разработени нови атрактивни допълнителни услуги;

4. Изградени и работещи информационни центрове; 

5. Създадени нови партньорства с чужди и национални туроператори и туристически агенции с цел привличане на повече чуждестранни и национални туристи;

6. Увеличено участие в туристически борси и изложения;

7. Подобрено промотиране на общината  и мероприятията в него;

8. Повишаване на туристическия поток към региона. 
В заключение трябва да изкажа благодарност към представителите на община Земен, които оказаха необходимото съдействие за изготвяне на настоящият стратегически документ, както и на гл. ас. д-р Раденка Митова от катедрата по Туризъм при Геолого-географския факултет на СУ „Св. Кл. Охридски“, която предостави ценна методическа помощ и информация.

